《画山水歌赠杨彦正》
元代·郭钰

忆我往岁山中居，山水娱人忘读书。钓鱼独坐溪石久，看竹每过邻人居。

苍松鹤带白云下，紫萝猿抱晴烟虚。而我扶醉骑蹇驴，谁人不道似是浣花之画图。

自从丧乱走南北，甚欲画之不可得。杨君挥翰颇风流，云山为作秋三叠。

寒雅隔浦淡微茫，老树悬崖交屈铁。门前芝草涧中石，稚子松根采残叶。

知君所画非青原，令我展转思故园。山桥野径宛相似，桂树正对梅花村。

清秋毫末瘦蛟舞，白日座上银河翻。问君何得最奇古，十载苦心思董元。

董元旧住浙江上，门对吴山耸千文。有时登高望海潮，老怀挥霍增雄壮。

遗迹百年今渐亡，战尘千里吾安往。但将此画挂高堂，清秋卧听松风响。

作者简介：（公元一三一六年至？年）字彦章，吉水人。生于元仁宗延佑三年，卒年不详，年在六十岁以外。元末遭乱，隐居不仁。明初，以茂才徵辞疾不就。钰生平转侧兵戈，为诗多愁苦之辞；著有静思集十卷，《四库总目》于当时盗贼残破郡邑事实，言之确凿，足补史传之阙。